雙清堂詩爲石民瞻賦
作者：俞德鄰
朝代：宋

paragraphs: 黄塵沒馬腹，洪濤噴鷁首。
是身如轉蓬，隨風任飛走。
歸來丘壑中，高袖拄笏手。
牀頭一束書，壁下一壺酒。
暴背對青山，杖藜從白叟。
乃知羲皇上，何嘗離北牖。
民瞻真可人，青歲紆墨綬。
一朝拂衣去，歸種彭澤柳。
蕭然林下意，今無古或有。
富貴等浮雲，斯須變蒼狗。
終南政自佳，不作捷徑不。
仁者贈以言，立名要不朽。